**ИНФОРМАЦИЯ**

**относно реда и условията за изпълнение на**

**НП „ПРОФИЛАКТИКА И РЕХАБИЛИТАЦИЯ НА ПЕДАГОГИЧЕСКИТЕ СПЕЦИАЛИСТИ“ 2024 г.**

**ЦЕЛИ НА ПРОГРАМАТА:**

* Диагностика на бърнаут синдром и развитие на устойчивост при педагогическите специалисти.
* Предоставяне на ефективни стратегии за справяне със стресорите на работното място и превенция на бърнаут синдрома, укрепване на здравето и благополучието на педагогическите специалисти.
* Ранно откриване на заболяване, преди пълно разгръщане на клиничната симптоматика и насочване за ранно лечение с цел подобряване на прогнозата, намаляване на честотата на тежките симптоми и хронифицирането му.
* Осигуряване на условия за подкрепа на педагогическите специалисти, преминаващи през програми за рехабилитация за възстановяване на здравето на педагогическите специалисти с доказани заболявания.

**ОЧАКВАНИ РЕЗУЛТАТИ:**

* Подобряване на здравния статус, укрепване и повишаване на работоспособността на учителите и другите педагогически специалисти, което води към по-добро качество на живот и благосъстояние.
* Намаляване въздействието на рисковите фактори на трудовата дейност на учителите, директорите и другите педагогически специалисти, намален брой отсъствия от работа по здравословни причини и подкрепени педагогически специалисти и пълноценно включване в образователния процес.

**СТУКТУРА И БЮДЖЕТ НА ПРОГРАМАТА**

Националната програма „Профилактика и рехабилитация на педагогическите специалисти“ е структурирана в три модула:

**Модул 1.** **Профилактика на педагогическите специалисти** – 5 000 лв.

**Модул 2.** **Рехабилитация на педагогическите специалисти** – 150 000 лв.

**Модул 3** **Диагностика и превенция на риска от бърнаут синдром и развитие на устойчивост при педагогическите специалисти** – 95 000 лв.

**Общ бюджет** на програмата – 270 000 лв.

**Срок** на програмата – 2024 година.

**УСЛОВИЯ И ИЗИСКВАНИЯ ЗА ВКЛЮЧВАНЕ И ОТЧИТАНЕ НА ДЕЙНОСТИТЕ ПО МОДУЛИ**

|  |  |  |  |
| --- | --- | --- | --- |
| **Условия и изисквания** | **МОДУЛ 1** **Профилактика** **на педагогическите специалисти** | **МОДУЛ 2****Рехабилитация** **на педагогическите специалисти** | **МОДУЛ 3****Диагностика и превенция на риска от бърнаут синдром и развитие на устойчивост при педагогическите специалисти** |
| **Бенефициенти**Участници в модулите са **педагогически специалисти**  | Държавни и общински детски градини и училища, центрове за подкрепа на личностното развитие (ЦПЛР), регионалните центрове за подкрепа на процеса на приобщаващото образование (РЦПППО), Национален дворец на децата (НДД), Държавен логопедичен център (ДЛЦ). | Държавни и общински детски градини и училища, центрове за подкрепа на личностното развитие (ЦПЛР), регионалните центрове за подкрепа на процеса на приобщаващото образование (РЦПППО), Национален дворец на децата (НДД), Държавен логопедичен център (ДЛЦ), педагогическите специалисти от частните училища (ЧУ) и частните детски градини (ЧДГ). | Всички институции в системата на предучилищното и училищното образование.Педагогическите специалисти от всичкивъзрастови групи, сприоритет на специалисти с професионален стаж поспециалността над 3 години. |
| **Групи заболявания** | Заболявания, преди пълното разгръщане на клиничната симптоматика и насочване за ранно лечение за подобряване на прогнозата и намаляване на честотата на тежките симптоми и хронифициране на заболяването, както и прилагането на нови мерки в грижата за здравето напедагогическите специалисти. | 1. сърдечно-съдови; 2. стомашно-чревни и чернодробни; 3. бъбречно-урологични; 4. ендокринни; 5. гинекологични и андрологични; 6. кожни заболявания;7. заболявания на централната нервна система;8. заболявания на дихателната система; 9. заболявания на опорно-двигателния апарат; 10. заболявания на периферната нервна система. | Диагностициране на бърнаут синдром и развитие на устойчивост при педагогическитеспециалисти. |
| **Дейности по програмата** | Допълнителни профилактични прегледи, консултации и/или изследвания извъносигурените в рамките на задължителното здравно осигуряване. | Рехабилитация на педагогическите специалисти по програмата на НОИ въз основа на установена диагноза, посочена в направление от личен или лекуващ лекар за групи заболявания. | Дейностите по модул 3 включват осигуряване на постоянен достъп до електронен портал задиагностика на бърнаут синдром и развитие на устойчивост при педагогическитеспециалисти |
| **Единична стойност на разходите в програмата** | По Модул 1 се възстановяват **до 50 лв. от стойността на разхода,** направен за 1 педагогически специалист, направен за единпедагогически специалист, преминал през профилактичен преглед. **Разходите следва да са извършени от лицето в периода от стартиране на програмата – 24 април 2024 г. до 15 септември 2024 г.** | По Модул 2 се възстановяват средства на стойност **до 150 лв. от разходите**, направени за доплащане на храна и такса резервация на всеки педагогически специалист, включен в програмата.**Разходите следва да са извършени от** **лицето в периода от стартиране на програмата – 24 април 2024 г. до 15 септември 2024 г.** | По Модул 3 се осигурява постоянен достъп до електронен портал задиагностика на бърнаут синдром и развитие на устойчивост при педагогическитеспециалисти.**Включването на лицата в дейностите по Модул 3 се извършва след предоставяне от РУО на кодове, гарантиращи анонимността на всеки педагогически специалист.** |
| **Документи за отчитане на дейностите** | 1. Формуляр за извършена проверка от директора по образец до началника на съответното РУО за всеки педагогически специалист;2. Утвърден **списък** от директора на педагогически специалисти, когато директорите на държавните и общинските училища и ДГ, на ЦПЛР, РЦПППО,НДД и ДЛЦ са сключили договор с медицински център за провеждането на профилактичнипрегледи.3.Р**азходооправдателни документи** за извършените прегледи.4. **Декларация** за включване на педагогическия специалист в Модул 1.  | 1. Формуляр за извършена проверка от директора по образец до началника на съответното РУО за всеки педагогически специалист;2. **Медицинското направление Бланка МЗ № 119а'98** от личен или лекуващ лекар за необходимостта от рехабилитация.2. **Удостоверение** за ползване на парична помощ за профилактика и рехабилитация, издадено от съответното Териториално поделение на НОИ **или протокол за проведена рехабилитация**.3.**Разходооправдателен документ** за извършен разход за допустими дейности по модула.4. **Декларация** за включване на педагогическия специалист в Модул 2.  | 1.Публично представяне на обобщените резултати от изследването и дейностите по Модул 3 – срок 30.11. – 10.12.2024 г. |
| **Срокове и заявяване за финансиране** | **1. Директори:** ОТ стартиране на програмата 24.04.2024 г. до 30.09.2024 г.;**2.** **РУО:** от 01.07.2024 г. обобщава списъците за всеки модул и при изпълнение на целевите стойности за бройвключени педагогически специалисти за модула преустановява приема на заявки и в срок до 05.10.2024 г. изпраща списъците към МОН;**3.** **МОН:** от 08.10.2024 г. до 30.10.2024 г. обобщава постъпилите заявки за включване в двата модула на НП „Профилактика и рехабилитация на педагогическите специалисти“ и се стартира процедура по подготовка на ПМС за предоставяне на средствата чрез първостепенните разпоредители с бюджетни средства. | **1. Директори:** ОТ стартиране на програмата 24.04.2024 г. до 30.09.2024 г.;**2.** **РУО:** от 01.07.2024 г. обобщава списъците за всеки модул и при изпълнение на целевите стойности за бройвключени педагогически специалисти за модула преустановява приема на заявки и в срок до 05.10.2024 г. изпраща списъците към МОН;**3.** **МОН:** от 08.10.2024 г. до 30.10.2024 г. обобщава постъпилите заявки за включване в двата модула на НП „Профилактика и рехабилитация на педагогическите специалисти“ и се стартира процедура по подготовка на ПМС за предоставяне на средствата чрез първостепенните разпоредители с бюджетни средства. | **1. РУО** заявява необходимия брой кодове за педагогическите специалисти, без да предава никакви лични данни за самите учители до 30.07.2024 г. 2. Регистрацията в системата на **педагогическите специалисти** с цел попълване на анкети и получаване на обратна информация ще се осъществява чрез кодове, които ще бъдат предоставени на РУО. **3.** Публично представяне на обобщените резултати от изследването – срок 30.11. – 10.12.2024 г. |

**НЕ СЕ ФИНАНСИРАТ РАЗХОДИ ЗА:**

* Профилактични прегледи, финансирани в рамките на задължителното здравно осигуряване;
* Профилактични прегледи, проведени по изготвения списък на службите по трудова медицина на подлежащите специалисти, организирани и проведени от работодателите за своя сметка в избрано от него лечебно заведение или на основание КТД на общинско ниво;
* Прегледи, извършени на лица, които не са включени в утвърдения списък от директора на училището, ДГ, ЦПЛР, РЦПППО, НДД и ДЛЦ, когато има сключен договор с медицински център за провеждането на профилактични прегледи ;
* Медицински прегледи, изследвания, рентгенови снимки и други материали, изискващи се за прием за рехабилитация;
* Нощувки, рехабилитационни процедури и разходи за храна, които са за сметка на НОИ.

**ЕЛЕКТРОННА ПЛАТФОРМА**

Дейностите по **Модул 3** включват осигуряване на постоянен достъп до електронен портал за диагностика на бърнаут синдром и развитие на устойчивост при педагогическите специалисти. Порталът ще предлага индивидуализиран достъп до следните функционалности:

• оценка на влиянието на психосоциалните фактори на професионалната, семейната и социалната среда върху появата на бърнаут синдром при педагогическите специалисти;

• тест за самооценка на нивата на бърнаут синдром и навременна обратна връзка с резултати и препоръки за профилактика;

• тест за самооценка на устойчивостта;

• индивидуални и групови техники, упражнения, тренинги и стратегии за справяне със

стреса и повишаване на устойчивостта.